ΓΡΑΠΤΗ ΕΡΩΤΗΣΗ E-2975/00

υποβολή: Ioannis Souladakis (PSE) προς το Συμβούλιο

(25 Σεπτεμβρίου 2000)

Θέμα: Χρηματοδότηση νησιωτικών περιοχών της Ευρωπαϊκής Ένωσης

Στην από 24.07.2000 απάντηση της Επιτροπής στηνπ' αριθμό Ε-1738/2000(1) γραπτή ερώτησή μου περί της χρηματοδότησης νησιωτικών περιοχών της ΕΕ, ο Επίτροπος κ. Barnier προεξοφλεί στην πρώτη παράγραφο της σχετικής απάντησης τη μη δημιουργία νομικής βάσης για την χρηματοδότηση νησιωτικών περιοχών

παρά τα προβλεπόμενα από τη Συνθήκη του Άμστερνταμ. Το Ευρωπαϊκό Κοινοβούλιο, στο πλαίσιο των αρμοδιοτήτων του και συγκεκριμένα στις Κατευθυντήριες Γραμμές του Προϋπολογισμού για το 2001, αποφάσισε να περιλάβει τη σχετική χρηματοδότηση στις προτεραιότητες του προϋπολογισμού, δεδομένου μάλιστα ότι η εφαρμογή της Συνθήκης του Άμστερνταμ ξεκίνησε ήδη από την παρούσα χρονιά 2000. Είναι απορίας άξιο το ότι, ενώ η Επιτροπή θα έπρεπε να αναλαμβάνει πρωτοβουλίες για την εφαρμογή των Συνθηκών, αυτή φαίνεται από την απάντησή της ότι, αν μη τι άλλο αδιαφορεί για ένα θέμα μείζονος σημασίας για την ανάπτυξη συγκεκριμένων περιφερειών της ΕΕ.

Ποιες συγκεκριμένες πρωτοβουλίες με καθορισμένο χρονοδιάγραμμα θα αναλάβει το Συμβούλιο προκειμένου να δημιουργηθεί η νομική βάση για τη χρηματοδότηση των νησιωτικών περιοχών της ΕΕ, βάσει των ήδη προβλεπομένων στις σχετικές Συνθήκες;

(1) ΕΕ C 113 E της 18.4.2001, σελ. 38.

Απάντηση

(8 Μαρτίου 2001)

1. Στην απάντησή του στη γραπτή ερώτηση του Αξιότιμου κ. Βουλευτή αριθ. Ε-1737/00, σχετικά με τη χρηματοδότηση των νησιωτικών περιοχών της Ευρωπαϊκής Ένωσης, το Συμβούλιο είχε ήδη αναφέρει ότι, στο πλαίσιο της οικονομικής και κοινωνικής συνοχής, τα Διαρθρωτικά ταμεία και ειδικότερα το ΕΤΠΑ αποτελούν, από την άποψη αυτή, σημαντικό μέσο δράσης, με θετική επίδραση στην ανάπτυξη και τη σύγκλιση των νησιωτικών περιοχών της Ευρωπαϊκής Ένωσης.

2. Δυνάμει του νέου κανονιστικού πλαισίου των Διαρθρωτικών ταμείων οι νησιωτικές περιοχές της Ευρωπαϊκής Ένωσης που πληρούν τα κριτήρια επιλεξιμότητας, όπως ορίζονται στο γενικό κανονισμό, μπορούν να λάβουν κοινοτική χρηματοδοτική στήριξη βάσει του στόχου 1 (περιοχές που παρουσιάζουν καθυστέρηση στην ανάπτυξή τους) ή του στόχου 2 (ζώνες σε οικονομική και κοινωνική αναδιάρθρωση). Ο συνολικός προϋπολογισμός των Διαρθρωτικών ταμείων για την περίοδο 2000-2006 ανέρχεται σε 195 δις. ευρώ, σε ισοτιμία 1999. Οι στόχοι 1 και 2 συγκεντρώνουν περισσότερο από 81 % του συνολικού κονδυλίου. Επιπλέον, το Συμβούλιοπενθυμίζει στον Αξιότιμο κ. Βουλευτή ότι, όσον αφορά τα συγκεκριμένα μέτρα για τα οποία κάνει λόγο, στο άρθρο 29, παράγραφος 3α του κανονισμού 1260/99 του Συμβουλίου περί γενικών διατάξεων για τα διαρθρωτικά ταμεία(1) προβλέπεται ότι, όταν οι περιφέρειες αυτές ευρίσκονται σε κράτος μέλος που καλύπτεται από το Ταμείο Συνοχής, η κοινοτική συμμετοχή μπορεί, σε εξαιρετικές, δεόντως αιτιολογημένες, περιπτώσεις, να ανέρχεται στο 80 % κατ' ανώτατο όριο του συνολικού επιλέξιμου κόστους και σε 85 % κατ' ανώτατο όριο του συνολικού επιλέξιμου κόστους στις εξόχως απόκεντρες περιοχές, καθώς και στα περιφερειακά ελληνικά νησιά που ευρίσκονται σε μειονεκτική θέση λόγω απόστασης.

3. Επί του παρόντος, το Συμβούλιο δεν έχει λάβει πρόταση της Επιτροπής σχετικά με όσα αναφέρει ο Αξιότιμος κ. Βουλευτής και, συνεπώς, δεν είναι σε θέση να απαντήσει πιο συγκεκριμένα στην τεθείσα ερώτηση. Εντούτοις,πενθυμίζει στον Αξιότιμο κ. Βουλευτή ότι το Ευρωπαϊκό Συμβούλιο της Νίκαιας βάσει της Δήλωσης αριθ. 30 που έχει προσαρτηθεί στη συνήθη του Άμστερνταμ, επιβεβαίωσε την ανάγκη ειδικών δράσεωνπέρ των νησιωτικών περιοχών, σύμφωνα με το άρθρο 158 της ΣΕΚ, λόγω των διαρθρωτικών μειονεκτημάτων που επιβραδύνουν την οικονομική και κοινωνική τους ανάπτυξη, εντός των ορίων των διαθέσιμων χρηματοδοτικών μέσων (σημείο 55 των συμπερασμάτων της Προεδρίας).

(1) ΕΕ L 161 της 26.6.1999.